I VM i USA i 1995 ble Norge for første gang dårligere enn nummer fire. Kasakhstan deltok for første gang og slo Norge 4-2 i den avgjørende kampen. Norge havnet derfor utenfor semifinalene. I alle mesterskap siden 1995, med unntak for mesterskapet i Arkhangelsk i 1999, har Norge tapt for Kasakhstan og blitt nummer fem i turneringen. I 2004-VM i Sverige var man nær den helt store sensasjonen da Norge spilte uavgjort 6-6 etter å ha ledet til like før slutt mot Sverige.